Մերի Գալստյան

Մերի Գալստյան (), հայ քաղաքագետ, իրավագիտության մագիստրոս։ Հայաստանի Հանրապետության Ազգային ժողովի 7-րդ գումարման պատգամավոր, «Իմ քայլը» խմբակցության անդամ,  տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովի անդամ (2019-2021)։ ՀՀ ԱԺ 8-րդ գումարման պատգամավոր, «Քաղաքացիական պայմանագիր» խմբակցության անդամ, եվրոպական ինտեգրման հարցերի մշտական հանձնաժողովի նախագահի տեղակալ։

Կենսագրություն 

Մերի Գալստյանը ծնվել է 1988 թվականի հուլիսի 19-ին Երևանում։

Միչև 2009 թվականը սովորել է Երևանի Վալերի Բրյուսովի անվան պետական լեզվաբանական համալսարանի քաղաքագիտության բաժնում, որը ավարտելուց հետո ստացել է քաղաքագետի որակավորում, ապա, 2012 թվականին ավարտով Հայաստանի ամերիկյան համալսարանի իրավաբանական ֆակուլտետի մագիստրատուրան, ստացել է իրավագիտության մագիստրոսի որակավորում։

2009 թվականին Երևանում մասնակցել է Երիտասարդ առաջնորդների դպրոցի, 2016 թվականին Բեռլինում՝ Հերթի կառավարման ակադեմիայի, 2017 թվականին Շոտլանդիայում՝ Դանդի համալսարանի և 2017 թվականին Արոզոնայում՝ ԱՄՆ անտառային ծառայության վերապատրաստման դասընթացներին։

2010 թվականից միչև 2013 թվականը աշխատել է որպես օգնական «Վորլդ Վիժն Հայաստան» զարգացման և բարեգործական միջազգային կազմակերպության «Շահագրգիռ կողմերը հանուն երեխաների պաշտապնության համակարգի հզորացման» ծրագրում։ 2013-2014 թվականներին՝ «Վորլդ Վիժն» կազմակերպության Մերձավոր Արևելքի և Արևելյան Եվրոպայի տարածաշրջանային գրասենյակի տնտեսական զարգացման կրթական կենտրոնում նախ աշխատել է հետազոտությունների գծով օգնական, ապա՝ համակարգող։ 2014-2015 թվականներին իրավական փորձագետ է աշխատել ԱՄՆ ՄԶԳ ՀՀ Ազգային ժողովին աջակցման ծրագրի՝ Ազգային ժողովի սոցիալական հարցերի մշտական հանձնաժողովի կազմում։ 2015-2017 թվականներին Հայաստանի ամերիկյան համալսարանի՝ «Պատասխանատու հանքարդյունաբերության կենտրոն»-ի «Հանքարդյունաբերության ոլորտի օրենսդրական բարեփոխումների նախաձեռնություն» ծրագրի շրջանակներում նախ աշխատել է օրենսդրական վերլուծաբան, ապա՝ ծրագրի համակարգող, իսկ վերջում եղել է ծրագրի փոխղեկավար։ 2006-2017 թվականներին աշխատանքի է անցել Համաշխարհային բանկի հայստանյան մասնաճյուղում որպես խորհրդատու։ 2017 թվականին ՄԱԿ-ի զարգացման ծրագրում աշխատել է որպես իրավական խորհրդատու, Վրաստանի բնապահպանության նախարարությունում՝ ԱՄՆ անտառային ծառայության խորհրդատու։
2017 թվականից դասախոսում է Հայաստանի ամերիկյան համալսարանում։ 2018 թվականի հուլիսից մինչև 2019 թվականի հունվարը եղել է ՀՀ բնապահպանության նախարարի խորհրդական, համակարգել է ԵՄ և ՀՀ միջև ստորագրված Համապարփակ և ընդլայնված գործընկերության համաձայնագրի շրջանակներում բնական ռեսուրսների կառավարման, շրջակա միջավայրի և կլիմայի փոփոխության ոլորտում օրենսդրական մոտարկման գործընթացը։

Քաղաքական գործունեություն 

2018 թվականի դեկտեմբերի 9-ին «Իմ քայլը» կուսակցությունների դաշինքի համապետական ընտրական ցուցակով ընտրվել է ՀՀ ԱԺ 7-րդ գումարման պատգամավոր։ ԱԺ տարածքային կառավարման,տեղական ինքնակառավարման, գյուղատնտեսության և բնապահպանության հարցերի մշտական հանձնաժողովի անդամ։

2021 թվականի հունիսի 20-ին կայացած արտահերթ խորհրդարանական ընտրություններում Քաղաքացիական պայմանագիր կուսակցության համապետական ցուցակով ընտրվել է ՀՀ ԱԺ 8-րդ գումարման պատգամավոր։ ԱԺ եվրոպական ինտեգրման հարցերի մշտական հանձնաժողովի նախագահի տեղակալ։

Ընտանիք 
Ամուսնացած չէ։

Ծանոթագրություններ 

ՀՀ ԱԺ 7-րդ գումարման պատգամավորներ
ՀՀ ԱԺ 8-րդ գումարման պատգամավորներ
Հայ քաղաքագետներ